Efter denne sæson mistede AGF en række af de spillere, der havde været med til at sikre holdet to gode sæsoner i Superligaen: Lejeaftalerne for [[Kamil Grabara]] og [[Kevin Diks]] udløb, og begge blev efterfølgende købt af FC København, mens [[Casper Højer Nielsen]] og [[Bror Blume]] blev solgt til udenlandske klubber. Der blev samtidig købt nye spillere i stedet for, men i de første kampe var det tydeligt, at holdet var svækket. Således blev holdet i kvalifikationen til [[Conference League]] besejret af upåagtede [[Larne FC]] fra Nordirland med nederlag på udebane og uafgjort hjemme. Resultatet blev betegnet som det værste for et dansk hold i europæisk fodbold nogensinde.<ref>{{kilde | url = https://ekstrabladet.dk/sport/fodbold/udenlandsk_fodbold/conferenceleague/nordirere-sender-sensationelt-agf-ud-af-conference-league/8730596 | titel = Nordirere sender sensationelt AGF ud af Conference League | avis = Ekstra Bladet | dato = {{dato|29-7-2021}} | fornavn = Thomas N. | efternavn  = Andersen | hentet = {{dato|15-6-2022}} }}</ref> Resten af efteråret i Superligaen gik heller ikke helt så godt som sæsonerne forinden, men AGF lå på en syvendeplads med gode muligheder for at nå i slutspillet. Imidlertid blev foråret 2022 en lang nedtur for holdet, der blot vandt én kamp; det blev i alt til 14 kampe i træk uden sejr i foråret, og AGF undgik kun akkurat nedrykningen på en samlet tiendeplads. Konsekvensen blev, at AGF og David Nielsen efter gensidig aftale opsagde samarbejdet med virkning fra sæsonens afslutning.<ref>{{kilde | url = https://www.dr.dk/sporten/seneste-sport/agf-fyrer-david-nielsen | titel = AGF fyrer David Nielsen | udgiver = dr.dk | dato = {{dato|18-5-2022}} | fornavn = Sebastian Taarsted | efternavn = Bagger | hentet = {{dato|15-6-2022}} }}</ref> David Nielsen opnåede det højeste pointgennemsnit for en cheftræner i AGF i superligaperioden. Han var til det sidste en populær skikkelse blandt fans og spillere og blev hyldet efter den sidste kamp.<ref>{{kilde | url = https://campo.dk/2022/05/21/highlights-david-nielsen-sagde-farvel-til-agf-med-fcn-remis/ | titel = Highlights: David Nielsen sagde farvel til AGF med remis mod FC Nordsjælland | udgiver = campo.dk | dato = {{dato|21-5-2022}} | hentet = {{dato|15-6-2022}} }}</ref><ref>{{kilde | url = https://sport.tv2.dk/fodbold/2022-05-21-saadan-vil-david-nielsen-gerne-huskes-efter-elendig-afslutning | titel = Sådan vil David Nielsen gerne huskes efter elendig afslutning | udgiver = tv2.dk | dato = {{dato|21-5-2022}} | bureau = Ritzau | hentet = {{dato|15-6-2022}} }}</ref>
Historie Foreninger Organisationer